Document ID: /roh_data/filtered/fineweb-2-filterrobots_roh.jsonl.gz/10978

Mike Shiva è mort. Sco quai che pliras medias rapportan, saja il divinader mort suenter greva malsogna en la vegliadetgna da 56 onns. Ina persuna or da ses conturn ha confermà quests rapports.
Shiva è vegnì enconuschent sco engiavinader e moderatur. Avant dus onns è el sa participà al format da televisiun tudestg «Promi Big Brother».
L'emissiun Kassensturz da SRF aveva er gia crititgà Mike Shiva per sias emissiuns da cussegliaziun dispitaivlas e ch'el fetschia blers daners cun talas cussegliaziuns.